# 5,45 × 39 mm M74

Ar 5,45 × 39 mm M74 (evit ar bloavezh 1974) zo ur munision soviedel savet da gentañ evit ar fuzuilhoù-arsailh AK-74.

## Istor

Er bloavezhioù 1950 ha 1960 e oa kambret ar braz eus ar fuzuilhoù-arsailh er bed gant munisionoù hir : 7,62 × 51 mm evit ar Stadunaniz ha 7,62 × 39 mm evit ar Soviediz da skouer. D'ar mare-se e voe komprenet e oa re c'halloudus munisionoù ra seurt-se evit emgannoù tost er janglenn pe er c'hêrioù. Ma vije izelaet ment ha pouez ar c'hartouchennoù e c'hallje ivez ar soudarded kas muioc'h anezhe gante war an dachenn. An Stadunaniz a grouas munisionoù berroc'h (5,56 × 45 mm) a ziskouezas bezañ efedus e Brezel Viêt Nam. Eno e voe kaset fuzuilhoù AR-15 da arme ar Su Viêt Nam. Skouerennoù eus an armoù hag o munisionoù a voe seziset gant o enebourien, ha kaset d'an URSS evit bezañ studiet eno.
An ijinourien soviedat a laboure er memes koulz evit gwellaat ar c'hartouchennoù 5,6 × 39 mm, savet adalek 1955 en o bro evit ar chase hag an tennañ. Divizout a rejont izelaat treuzkiz o douilhez hag o boled, ha diwar-se e voe ganet ar 5,45 × 39 mm. Ar c'hartouchennoù kentañ a voe produet e uzin Toula e 1968. Adalek 1974 e voe produet ar fuzuilhoù-arsailh AK-74 evit kemer plas an AK-47. Kambret e oant evit ar munision nevez.

## Implij

Ar 5,45 × 39 mm M74 a zeuas da vezañ munision standart broioù Pakt Varsovia. Hiziv an deiz e vez implijet c'hoazh gant arme Rusia. Armoù kambret e 5,45 × 39 mm a vez implijet gant soudarded an daou du er brezel etre Ukraina ha Rusia. Daoust d'an armoù kambret e standard AFNA roet da Ukrainianiz e kav aesoc'h lod ober gant armoù soviedel peogwir e c'hallont kavout munisionoù aesoc'h ma tapont takadoù dalc'het gant ar Rusianed.

## Perzhioù teknikel

Meur a stumm eus ar c'hartouchennoù 5,45 × 39 mm a voe savet : 7N6 (anvet ivez PS, kalonenn dir), 7N10 (anvet ivez PS) ha 7N22 (BP, galloud-toullañ uhel), 7N24 7U1 (subsoned, da vezañ implijet en AKS-74UB), 7N39 (PPBS), 7N40, 7T3 (roudenner) ha 7Kh3 en o zouez.

### Munisionoù savet evit an arme

| Anv ar gartouchenn | 7N6M | 7N10 | 7N22 | 7N24 | 7N39 | 7T3 (roudenner) | 7Kh3 (pleustriñ) |
| Pouez ar gartouchenn | 10.5 g (162 gr) | 10.7 g (165 gr) | 10.75 g (166 gr) | 11.20 g (173 gr) | 11.72 g (181 gr) | 10.3 g (159 gr) | 6.65 g (103 gr) |
| Pouez ar vannadell | 3.43 g (52.9 gr) | 3.62 g (55.9 gr) | 3.69 g (56.9 gr) | 4.15 g (64.0 gr) | 4.10 g (63.3 gr) | 3.2 g (49.4 gr) | 0.24 g (3.7 gr) |
| Tizh o vont e-maez V$_0$ | 880 m/s (2,887 ft/s) | 880 m/s (2,887 ft/s) | 890 m/s (2,920 ft/s) | 840 m/s (2,756 ft/s) | 850 m/s (2,789 ft/s) | 883 m/s (2,897 ft/s) | |
| Energiezh o vont e-maez | 1,328 J (979 ft⋅lbf) | 1,402 J (1,034 ft⋅lbf) | 1,461 J (1,078 ft⋅lbf) | 1,464 J (1,080 ft⋅lbf) | 1,481 J (1,092 ft⋅lbf) | 1,259 J (929 ft⋅lbf) | |
| Gwask ar gazoù | 290 MPa (42,061 psi) | 300 MPa (43,511 psi) | 290 MPa (42,061 psi) | 300 MPa (43,511 psi) | 300 MPa (43,511 psi) | 290 MPa (42,061 psi) | |
| Resisted an tenn da 300 m | 75 mm (3.0 in) | 90 mm (3.5 in) | 90 mm (3.5 in) | 96 mm (3.8 in) | | 140 mm (5.5 in) | |

### Munisionoù savet evit ar siviled

| Anv ar gartouchenn | Hornady V-MAX | WOLF Performance FMJ HP | WOLF Military Classic FMJ | WOLF Military Classic HP SP | Barnaul FMJBT | Barnaul SPBT | Barnaul HPBT | TULAMMO FMJ | TULAMMO HP |
| Pouez ar vannadell | 3.89 g (60.0 gr) | 3.89 g (60.0 gr) | 3.89 g (60.0 gr) | 3.565 g (55.0 gr) | 3.85 g (59.4 gr) | 3.56 g (54.9 gr) | 3.56 g (54.9 gr) | 3.89 g (60.0 gr) | 3.89 g (60.0 gr) |
| Tizh o vont e-maez V$_0$ | 856.5 m/s (2,810 ft/s) | 895 m/s (2,936 ft/s) | 860 m/s (2,822 ft/s) | 881 m/s (2,890 ft/s) | 860 m/s (2,822 ft/s) | 878 m/s (2,881 ft/s) | 883 m/s (2,897 ft/s) | 895 m/s (2,936 ft/s) | 895 m/s (2,936 ft/s) |
| Energiezh o vont e-maez | 1,427 J (1,053 ft⋅lbf) | 1,558 J (1,149 ft⋅lbf) | 1,439 J (1,061 ft⋅lbf) | 1,384 J (1,021 ft⋅lbf) | 1,424 J (1,050 ft⋅lbf) | 1,372 J (1,012 ft⋅lbf) | 1,388 J (1,024 ft⋅lbf) | 1,558 J (1,149 ft⋅lbf) | 1,558 J (1,149 ft⋅lbf) |

## Daveennoù

* Taolenn ar munision war lodenn TDCC lec'hienn ar CIP
* 1 2 3 (fr) STENG E., La cartouche de 5,45x39mm pour AK-74, Cibles n° 654, miz Kerzu 2024, pp. 36-42
* ↑ (en) BAKER Sinéad, American sniper in Ukraine says his unit prefers Soviet-era rifles because bullets are easier to find and can be taken from the Russians, war Yahoo! Insider, 22/04/2024 (lennet d'an 22/05/2024)
* ↑ (en) POPENKER Maxim, 5.45×39 7N6 7N10 7N22 7N24, Modern Firearms (lennet d'an 29/11/2024)